[{"text_idx": "#000002", "text": "'Istorio ederrez jositako historia' liburua eta dokumentala aurkeztu dituzte gaur Zelai Ariztin, klubaren 50. urteurreneko ospakizunei bukaera emanez. Bazkideek doan jasoko dute liburua, eta gainerakoak 10 euroan erosi ahal izango dute. Dokumentala Urolaren webgunean eta Youtubeko kanalean ikus daiteke."}, {"text_idx": "#000003", "text": "50. urtemugako ekitaldiei amaiera eman die gaur Urola Kirol Elkarteak, klubaren historia jasotzen dituen liburua eta dokumentala aurkeztuz. Zelai Arizti Aretora batu direnek, Istorio ederrez jositako historia / Trazos de una bonita historia liburuaren nondik norakoak ezagutzeko aukera izan dute. Ondoren, Istorio polit baten lorratzak dokumentala estreinatu da. Bi lanak Gattiken komunikazio enpresak egin ditu."}, {"text_idx": "#000005", "text": "Biak ala biak Urolaren mende erdiko ospakizunak antolatzeko batzordearen sustatzaile izan ziren, eta haiek arduratu dira liburuaren proiektua aurrera eramateaz, Gattikeneko kideen laguntzaz. Aurkezpenean egoterik izan ez duen Vicente Quevedoren lana nabarmentzekoa izan da baita ere. Urolaren sortzaileetako bat izan zen eta ondoren presidente. Berak urteotan guztietan gordetako informazioa oso baliagarria izan da liburua egiteko, beste hainbat herritarren dokumentazioarekin batera."}, {"text_idx": "#000006", "text": "Klubaren bilakaera nolakoa izan den erakusteko, 50 urte hauetan lehendakari izan diren pertsonen bizipenak bildu dituzte, garaiko kronika, sailkapen eta argazkiekin osatuta. Urola Kirol Elkartearen sorrera estatutuetan jasotzen zen beste hainbat kirol jarduera ere sustatuko zituela eta horiei eskainitako atalak ere badaude. Emakumeen futbola, oinarrizko futbola, Txugiren eta Mustiren omenezko txapelketak eta beste hainbat edukik osatzen dute liburua."}, {"text_idx": "#000008", "text": "Dokumentala Urolaren YouTubeko kanalean eta webgunean egongo da ikusgai. Liburuari dagokionez, klubeko bazkide direnek ale bat jasoko dute opari. Gainerakoentzat, salgai egongo da 10 eurotan Argixaoko kantinan eta Indarhori babesle diren bi denda hauetan: Urretxuko Don\u0303a Maximina oinetako denda eta Zumarragako Urbe denda."}, {"text_idx": "#000010", "text": "Garai bateko gazteen festa Laket tabernan\nKamioi bat Urola ibaira erori da\nUrretxuarren eta zumarragarren elkartasun erakustaldia\nBizikletak prest jarriko dituzte, doan, igandean Zumarragako plazan\nEtxeberri auzoko jaiak ospatuko dira asteburuan"}, {"text_idx": "#000012", "text": "Kamioi bat Urola ibaira erori da"}, {"text_idx": "#000013", "text": "Urretxuarren eta zumarragarren elkartasun erakustaldia"}]